Определение на Общия съд от 11 декември 2023 г. — Nieß/EUIPO – Terrasoverkapping-inkoop.nl (GARTENLÜX)
(Дело T-754/22)1
(Марка на Европейския съюз — Производство по възражение — Заявка за словна марка на Европейския съюз „GARTENLÜX“ —
По-ранно наименование на дружеството и търговско наименование „GARTENLUX“ — Относително основание за отказ — Член 8, параграф 4 от Регламент (ЕС) 2017/1001 — Иск, явно лишен от всякакво правно основание)
Език на производството: немски
Страни
Жалбоподател: Andrea Nieß (Кемпен, Германия) (представител: A. Erlenhardt, avocat)
Ответник: Служба на Европейския съюз за интелектуална собственост (представители: A. Ringelhann и Д. Стоянова-Вълчанова)
Друга страна в производството пред апелативния състав на EUIPO, встъпила в производството пред Общия съд: Terrasoverkapping-inkoop.nl BV (Венло, Нидерландия) (представител: O. Möhring, avocat)
Предмет
С жалбата си на основание член 263 ДФЕС жалбоподателят претендира отмяната на решение на втори апелативен състав на Службата на Европейския съюз за интелектуална собственост (EUIPO) от 16 септември 2022 г. (преписка R 607/2022-2)
Диспозитив
Отхвърля жалбата.
Осъжда г-жа Andrea Nieß да понесе, наред с направените от нея съдебни разноски, и направените от Terrasoverkapping-inkoop.nl BV.
Службата на Европейския съюз за интелектуална собственост (EUIPO) понася направените от нея съдебни разноски.
____________
1     ОВ C 24, 23.1.2023 г.